CELEX: 52014XG1223(02)
Language: sk
Date: 2014-12-23
Title: Závery Rady a zástupcov vlád členských štátov zasadajúcich v Rade o pracovnom pláne pre kultúru (2015 – 2018)

23.12.2014   
            
            
               SK
            
            
               Úradný vestník Európskej únie
            
            
               C 463/4
            
         Závery Rady a zástupcov vlád členských štátov zasadajúcich v Rade o pracovnom pláne pre kultúru (2015 – 2018)
   (2014/C 463/02)
   RADA EURÓPSKEJ ÚNIE A ZÁSTUPCOVIA VLÁD ČLENSKÝCH ŠTÁTOV ZASADAJÚCI V RADE,
   I.   ÚVOD
   
   PRIPOMÍNAJÚC ciele v oblasti kultúry, ktoré sa Európskej únii stanovujú v článku 167 Zmluvy o fungovaní Európskej únie (ZFEÚ),
   PRIPOMÍNAJÚC uznesenie Rady zo 16. novembra 2007 o európskom programe pre kultúru (1) a jeho strategické ciele, konkrétne podporu kultúrnej rozmanitosti a medzikultúrneho dialógu, podporu kultúry ako katalyzátora tvorivosti a podporu kultúry ako dôležitej súčasti medzinárodných vzťahov Únie,
   PRIPOMÍNAJÚC nariadenie (EÚ) č. 1295/2013, ktorým sa ustanovuje program Kreatívna Európa (2014 až 2020) (2), a najmä jej všeobecné ciele, ktoré sú zamerané na posilnenie európskej kultúrnej a jazykovej rozmanitosti, propagáciu kultúrneho dedičstva Európy a posilnenie konkurencieschopnosti európskych kultúrnych a kreatívnych sektorov s cieľom podporiť inteligentný, udržateľný a inkluzívny rast,
   PRIPOMÍNAJÚC významný príspevok kultúrnych a kreatívnych sektorov k hospodárskemu, sociálnemu a regionálnemu rozvoju, význam týchto sektorov pre stratégiu Európa 2020 pre inteligentný, udržateľný a inkluzívny rast, ako aj skutočnosť, že rokovanie ministrov kultúry na zasadnutí Rady 25. novembra 2014 prispeje k reakcii Rady v rámci preskúmania stratégie v polovici trvania, ktoré je naplánované na rok 2015,
   BERÚC DO ÚVAHY výsledky práce vykonanej v rámci pracovného plánu Rady pre kultúru na roky 2011 – 2014 (3), ako aj výsledky záverečného hodnotenia vykonaného členskými štátmi v rámci Rady (4), ktoré predstavuje základ pre záverečnú správu Komisie o vykonávaní a relevantnosti pracovného plánu pre kultúru na roky 2011 – 2014 (5),
   SO ZRETEĽOM na závery Rady z 26. novembra 2012 o správe kultúry (6), a najmä na ich ustanovenie o pravidelnom a včasnom vymieňaní si informácií o politikách a opatreniach EÚ v iných oblastiach politík, ktoré majú priamy alebo nepriamy vplyv na otázky kultúry a politiky v oblasti kultúry,
   SÚHLASIA S TÝM, ŽE:
   
               —
            
            
               zriadia s náležitým zreteľom na zásadu subsidiarity štvorročný pracovný plán pre kultúru na roky 2015 – 2018, pričom sa ustanoví preskúmanie v polovici trvania,
            
         
               —
            
            
               sa zamerajú na činnosti v oblasti kultúry týkajúce sa prioritných a kľúčových tém, výsledkov a pracovných metód, ako sa uvádzajú v tomto pracovnom pláne,
            
         
               —
            
            
               prijmú priority pre pracovný plán uvedené v prílohe I,
            
         
               —
            
            
               zriadia pracovné skupiny zložené z odborníkov vymenovaných členskými štátmi na základe priorít, zásad a mandátov vymedzených v prílohách I a II a budú sledovať ich činnosť.
            
         DOMNIEVAJÚ SA, že štvorročný pracovný plán by sa mal riadiť týmito hlavnými zásadami:
   
               a)
            
            
               mal by nadviazať na výsledky predchádzajúceho pracovného plánu pre kultúru (2011 – 2014) a súčasne by k nemu mal pridať strategickejší rozmer, aby sa posilnilo prepojenie medzi pracovným plánom a prácou Rady a jej rotujúcich predsedníctiev;
            
         
               b)
            
            
               mal by sa zamerať na témy s jasnou pridanou hodnotou na úrovni EÚ;
            
         
               c)
            
            
               mal by zohľadniť skutočnú hodnotu kultúry a umenia s cieľom posilniť kultúrnu rozmanitosť;
            
         
               d)
            
            
               mal by zabezpečiť excelentnosť, inováciu a konkurencieschopnosť kultúrnych a kreatívnych sektorov, a to tak, že podporí prácu umelcov, tvorcov, odborníkov z oblasti kultúry a uzná príspevok tohto sektora k cieľom stratégie Európa 2020 pre rast a zamestnanosť, pričom bude venovať osobitnú pozornosť výzvam vyplývajúcim z prechodu na digitálne technológie;
            
         
               e)
            
            
               v súlade s článkom 167 ods. 4 ZFEÚ by mal vždy, keď to je relevantné, zohľadňovať kultúru v iných oblastiach politík;
            
         
               f)
            
            
               mal by nabádať na spoluprácu medzi sektormi;
            
         
               g)
            
            
               mal by zabezpečovať synergie s programom Kreatívna Európa;
            
         
               h)
            
            
               mal by sa usilovať o fakticky podloženú politiku.
            
         II.   PRIORITY A PRACOVNÉ METÓDY
   
   
               —
            
            
               SÚHLASIA s tým, že budú napĺňať priority uvedené v prílohe I:
               
                           A.
                        
                        
                           prístupná a inkluzívna kultúra;
                        
                     
                           B.
                        
                        
                           kultúrne dedičstvo;
                        
                     
                           C.
                        
                        
                           kultúrne a kreatívne sektory: kreatívna ekonomika a inovácia;
                        
                     
                           D.
                        
                        
                           podpora kultúrnej rozmanitosti, kultúry vo vonkajších vzťahoch EÚ a mobility.
                        
                     
         
               —
            
            
               SÚHLASIA s tým, že spoľahlivá, porovnateľná a aktuálna štatistika v oblasti kultúry je základom riadnej tvorby politiky v oblasti kultúry, a preto je štatistika v tomto pracovnom pláne medziodvetvovou prioritou; preto SO ZÁUJMOM OČAKÁVAJÚ výsledky práce, ktorá sa má vykonať pod záštitou Eurostatu, aby sa zabezpečilo pravidelné vypracovanie a šírenie štatistických údajov o kultúre, pričom sa zohľadnia odporúčania uvedené v správe ESS-net kultúra.
            
         
               —
            
            
               SÚHLASIA s tým, že sa zohľadní práca vykonaná v oblasti kultúry vo vonkajších vzťahoch EÚ, ako aj s tým, že v spolupráci s Európskou službou pre vonkajšiu činnosť a Komisiou je potrebné pokračovať v práci v tejto oblasti.
            
         
               —
            
            
               SÚHLASIA s tým, že v závislosti od účelu a témy sa použijú rôzne pracovné metódy:
               
                           i)
                        
                        
                           otvorená metóda koordinácie (OMK), ktorá by mala zostať hlavnou pracovnou metódou spolupráce medzi členskými štátmi;
                        
                     
                           ii)
                        
                        
                           neformálne zasadnutia úradníkov z ministerstiev kultúry, a to aj s úradníkmi z iných ministerstiev;
                        
                     
                           iii)
                        
                        
                           
                              ad hoc expertné skupiny alebo tematické semináre zvolávané Komisiou s cieľom ďalej preskúmať otázky týkajúce sa tém pracovného plánu a zabezpečiť interakciu s ostatnými nástrojmi pracovného plánu;
                        
                     
                           iv)
                        
                        
                           zasadnutia, na ktorých sa zhodnotia dosiahnuté výsledky, organizované Komisiou v oblastiach politík, ktorým sa v minulých pracovných plánoch pre kultúru venovala rozsiahla pozornosť;
                        
                     
                           v)
                        
                        
                           konferencie, štúdie a iniciatívy partnerského vzdelávania.
                        
                     
         III.   OPATRENIA
   
   VYZÝVAJÚ ČLENSKÉ ŠTÁTY, ABY:
   
               —
            
            
               pri tvorbe politiky na vnútroštátnej úrovni zohľadňovali výsledky dosiahnuté touto pracovnou skupinou, pričom budú rešpektovať zásadu subsidiarity,
            
         
               —
            
            
               rozširovali informácie o výsledkoch pracovného plánu zainteresovaným stranám na všetkých úrovniach.
            
         VYZÝVAJÚ PREDSEDNÍCTVA RADY, ABY:
   
               —
            
            
               v kontexte trojice predsedníctiev pri tvorbe svojho 18-mesačného programu zohľadňovali priority pracovného plánu,
            
         
               —
            
            
               informovali prípravný orgán Rady v oblasti kultúry o práci, ktorú vykonávajú iné prípravné orgány Rady, ktoré majú priamy alebo nepriamy vplyv na otázky kultúry a politiky v oblasti kultúry (7),
            
         
               —
            
            
               v prípade potreby zvolali neformálne zasadnutia (a to aj zasadnutia spoločnej alebo nadsektorovej povahy) s cieľom rokovať o výsledkoch získaných prostredníctvom pracovného plánu a o ich uplatnení a vo veľkej miere ich rozšíriť,
            
         
               —
            
            
               na základe záverečnej správy vypracovanej Komisiou, ktorá sa spoliehala na dobrovoľné príspevky členských štátov, zvážili, či je potrebné navrhnúť nový pracovný plán.
            
         VYZÝVAJÚ KOMISIU, ABY:
   
               —
            
            
               podporovala členské štáty a ďalšie relevantné zainteresované strany pri spolupráci v rámci systému, ktorý sa ustanovuje v týchto záveroch, predovšetkým:
               
                           a)
                        
                        
                           podporou čo najširšej účasti členských štátov, ako aj odborníkov a ostatných zainteresovaných strán v pracovných postupoch uvedených v prílohe I;
                        
                     
                           b)
                        
                        
                           doplnením práce skupín OMK štúdiami, ako aj partnerským vzdelávaním,
                        
                     
         
               —
            
            
               rozširovala informácie o výsledkoch pracovného plánu v čo najväčšom počte jazykov, ktorý sa považuje za primeraný, a to napr. aj prostredníctvom jeho webovej stránky,
            
         
               —
            
            
               v čo najskoršej etape nahlasovala príslušnému prípravnému orgánu Rady v oblasti kultúry svoje príslušné iniciatívy s osobitným dôrazom na návrhy, v prípade ktorých sa pri posúdení vplyvu zdôraznil priamy alebo nepriamy vplyv na otázky v oblasti kultúry (8),
            
         
               —
            
            
               zabezpečila vzájomnú výmenu informácií medzi skupinami OMK v oblasti kultúry a medzi nimi a príslušnými skupinami OMK pracujúcimi v súvisiacich sektoroch,
            
         
               —
            
            
               pravidelne informovala prípravný orgán Rady v oblasti kultúry o pokroku v práci v oblasti štatistiky týkajúcej sa kultúry,
            
         
               —
            
            
               pravidelne konzultovala a informovala zainteresované strany na európskej úrovni vrátane občianskej spoločnosti v súvislosti s pokrokom pracovného plánu, aby sa zabezpečila relevantnosť a viditeľnosť aktivít, a to aj prostredníctvom Európskeho fóra pre kultúru,
            
         
               —
            
            
               do konca prvého polroka 2018 prijala záverečnú správu o vykonávaní a relevantnosti pracovného plánu, pričom bude vychádzať z dobrovoľných príspevkov členských štátov.
            
         VYZÝVAJÚ ČLENSKÉ ŠTÁTY A KOMISIU, ABY V RÁMCI SVOJICH PRÁVOMOCÍ A S NÁLEŽITÝM ZRETEĽOM NA ZÁSADU SUBSIDIARITY:
   
               —
            
            
               spolupracovali kooperatívnym a koordinovaným spôsobom s použitím pracovných štruktúr a metód uvedených v týchto záveroch, aby sa poskytla pridaná hodnota v oblasti kultúry na úrovni EÚ,
            
         
               —
            
            
               zohľadnili otázky kultúry pri formulovaní, vykonávaní a hodnotení politík a opatrení v iných oblastiach politík a mimoriadnu pozornosť venovali včasnému a účinnému začleneniu do procesu tvorby politík,
            
         
               —
            
            
               podporovali lepší príspevok kultúry k celkovým cieľom stratégie Európa 2020 vzhľadom na úlohu tohto sektora pri dosahovaní inteligentného, udržateľného a inkluzívneho rastu a so zreteľom na jeho pozitívny vplyv na oblasti, ako je zamestnanosť, sociálna inklúzia, vzdelávanie a odborná príprava, cestovný ruch, výskum a inovácia a regionálny rozvoj,
            
         
               —
            
            
               podporovali čítanie ako nástroj na šírenie znalostí, posilnenie tvorivosti, podporu prístupu ku kultúre a ku kultúrnej rozmanitosti a na rozvoj povedomia o európskej identite a prihliadali pritom na rôzne podmienky, ktoré sa uplatňujú na elektronické knihy a na tlačené knihy,
            
         
               —
            
            
               si pravidelne a včas vymieňali informácie o politikách a opatreniach EÚ, ktoré majú priamy alebo nepriamy vplyv na otázky kultúry a politiky v oblasti kultúry, a v tejto súvislosti ich nabádajú na výmenu informácií prostredníctvom digitálnych prostriedkov vrátane virtuálnych platforiem,
            
         
               —
            
            
               posilňovali spoluprácu s tretími krajinami, najmä kandidátskymi krajinami, potenciálnymi kandidátskymi krajinami a krajinami európskej susedskej politiky a s príslušnými medzinárodnými organizáciami v oblasti kultúry vrátane Rady Európy, a to aj prostredníctvom pravidelných zasadnutí s dotknutými tretími krajinami,
            
         
               —
            
            
               preskúmali vykonávanie pracovného plánu v polovici jeho trvania s cieľom vykonať prípadné úpravy alebo prehodnotiť smerovanie vzhľadom na dosiahnuté výsledky a politický vývoj na úrovni EÚ.
            
         
      (1)  Ú. v. EÚ C 287, 29.11.2007, s. 1.
   
      (2)  Ú. v. EÚ L 347, 20.12.2013, s. 221.
   
      (3)  Ú. v. EÚ C 325, 2.12.2010, s. 1.
   
      (4)  9591/14.
   
      (5)  12646/14.
   
      (6)  Ú. v. EÚ C 393, 19.12.2012, s. 8.
   
      (7)  V súlade so závermi Rady z roku 2012 o správe kultúry.
   
      (8)  Pozri poznámku pod čiarou č. 7.
   
      PRÍLOHA I
      Priority pracovného plánu pre kultúru na roky 2015 – 2018
      
         Priorita A: Prístupná a inkluzívna kultúra
      
      
         Európsky program pre kultúru: Kultúrna rozmanitosť a medzikultúrny dialóg (3.1)
      
      
         Stratégia Európa 2020: Inkluzívny rast (priorita 3)
      
      
                  Aktéri
               
               
                  Tematické oblasti
               
               
                  Nástroje a pracovné metódy (aj v prípade medziodvetvových)
               
               
                  Očakávané výsledky a orientačný kalendár
               
            
                  Členské štáty
               
               
                  A1. Rozvoj kľúčovej zručnosti: kultúrne povedomie a prejavy
               
               
                  OMK (1), medziodvetvový charakter
                  Experti určia osvedčené postupy na rozvoj tejto kľúčovej zručnosti a jej začlenenie do politík v oblasti vzdelávania, a to na základe znalostí a prístupov identifikovaných v odporúčaní Európskeho parlamentu a Rady z 18. decembra 2006 o kľúčových kompetenciách pre celoživotné vzdelávanie (2).
               
               
                  koniec roka 2015
                  Príručka osvedčených postupov pre orgány v oblasti kultúry a vzdelávania na vnútroštátnej a európskej úrovni.
               
            
                  Členské štáty
               
               
                  A2. Podpora prístupu ku kultúre prostredníctvom digitálnych médií: politiky a stratégie na rozvoj publika
               
               
                  OMK
               
               
                  2015 – 2016
               
            
                  Digitálne technológie menia spôsob, akým ľudia získavajú, vyrábajú a využívajú kultúrny obsah. Aký je vplyv prechodu na digitálne technológie na politiky týkajúce sa rozvoja publika a prax kultúrnych inštitúcií?
               
               
                  Experti preskúmajú existujúce politiky a programy a identifikujú osvedčené postupy.
               
               
                  Príručka osvedčených postupov pre kultúrne inštitúcie a pracovníkov v oblasti kultúry.
               
            
                  Podpora čítania v digitálnom prostredí s cieľom podporiť prístup a rozvoja publika. Preskúmanie regulačného rámca s osobitným odkazom na postupy udeľovania licencií, cezhraničné služby a požičiavanie elektronických publikácií verejnými knižnicami.
               
               
                  podskupina OMK (3)
                  
                  Experti preskúmajú najlepšie postupy.
               
               
                  2015
                  Správa obsahujúce prípadové štúdie
               
            
                  Členské štáty
               
               
                  A3. Podpora príspevku kultúry k sociálnej inklúzii
               
               
                  OMK
               
               
                  2017 – 2018
               
            
                  Ako možno verejnými politikmi podnecovať a podporovať kultúrne inštitúcie v práci formou partnerstiev s inými sektormi (zdravotná starostlivosť, sociálna starostlivosť, väzenská služba atď.)?
               
               
                  Experti preskúmajú existujúce verejné politiky zamerané na sociálnu inklúziu prostredníctvom kultúry a identifikujú osvedčené postupy.
               
               
                  Usmernenia pre politikov a kultúrne inštitúcie.
               
            
         
      
         Priorita B: Kultúrne dedičstvo
      
      
         Európsky program pre kultúru: Kultúrna rozmanitosť a medzikultúrny dialóg (3.1)
      
      
         Stratégia Európa 2020: Inteligentný a udržateľný rast (priority 1 a 2)
      
      
                  Aktéri
               
               
                  Tematické oblasti
               
               
                  Nástroje a pracovné metódy (aj v prípade medziodvetvových)
               
               
                  Očakávané výsledky a orientačný kalendár
               
            
                  Členské štáty
               
               
                  B1. Participatívne riadenie kultúrneho dedičstva
               
               
                  OMK
               
               
                  2015 – 2016
               
            
                  Identifikácia inovačných prístupov k viacúrovňovému riadeniu hmotného, nehmotného a digitálneho dedičstva, do ktorého sa zapája verejný sektor, súkromné zainteresované strany a občianska spoločnosť.
                  Bude sa riešiť spolupráca medzi rôznymi úrovňami riadenia a oblasťami politiky.
               
               
                  Experti preskúmajú a porovnajú verejné politiky na vnútroštátnej a regionálnej úrovni s cieľom identifikovať osvedčené postupy, a to aj v spolupráci s existujúcimi sieťami kultúrnych dedičstiev.
               
               
                  Príručka osvedčených postupov pre politikov a inštitúcie zaoberajúce sa kultúrnym dedičstvom.
               
            
                  Členské štáty
               
               
                  B2. Prenos zručností, odbornej prípravy a vedomostí: tradičné a novovznikajúce povolania súvisiace s kultúrnym dedičstvom
               
               
                  OMK, medziodvetvový charakter
               
               
                  2017 – 2018
               
            
                  Budovanie kapacít pre pracovníkov v oblasti kultúrneho dedičstva Dôraz na prenos tradičných zručností a know-how a na novovznikajúce profesie, a to aj v kontexte prechodu na digitálne technológie.
                  Bude sa podnecovať zapojenie expertov z oblasti vzdelávania.
               
               
                  Experti preskúmajú existujúce systémy odbornej prípravy a identifikujú nové zručnosti a potreby v oblasti odbornej prípravy v oblasti hmotného, nehmotného a digitálneho dedičstva.
               
               
                  Príručka osvedčených postupov pre kultúrne a vzdelávacie inštitúcie.
               
            
                  Komisia
               
               
                  B3. Posúdenie rizika a predchádzanie vplyvom prírodných katastrof a hrozieb spôsobených ľudskou činnosťou v záujme ochrany kultúrneho dedičstva
                  Preskúmanie existujúcich stratégií a postupov na vnútroštátnej úrovni. K faktorom, ktoré je potrebné zvážiť, patrí nadmerné využívanie, znečistenie, neudržateľný rozvoj, oblasti postihnuté konfliktom a prírodné katastrofy (požiar, povodeň, zemetrasenie).
               
               
                  Štúdia
               
               
                  2016
               
            
         
      
         Priorita C: Kultúrne a kreatívne sektory: Kreatívna ekonomika a inovácia
      
      
         Európsky program pre kultúru: Kultúra ako katalyzátor tvorivosti (3.2)
      
      
         Stratégia Európa 2020: Inteligentný a udržateľný rast (priority 1 a 2)
      
      
                  Aktéri
               
               
                  Tematické oblasti
               
               
                  Nástroje a pracovné metódy (aj v prípade medziodvetvových)
               
               
                  Očakávané výsledky a orientačný kalendár
               
            
                  Členské štáty
               
               
                  C1. Dostupnosť financovania
               
               
                  OMK (4), medziodvetvový charakter
               
               
                  2015
               
            
                  Dôraz na finančné prostredie kultúrnych a kreatívnych sektorov Zhodnotenie finančných nástrojov, ako sú napríklad pôžičky a cenné papiere. Prehľad a analýza alternatívneho financovania, napríklad verejno-súkromné fondy, podnikateľskí anjeli, rizikový kapitál, kolektívne financovanie, sponzorstvo, darcovstvo a filantropia.
                  Bude sa podnecovať zapojenie expertov z oblasti financií a hospodárstva.
               
               
                  Experti identifikujú inovačné systémy financovania a investičné postupy v kultúrnych a kreatívnych sektoroch.
               
               
                  Odporúčania pre verejné orgány
               
            
                   
               
               
                  C2. Úloha verejných politík v rozvoji podnikateľského a inovačného potenciálu kultúrnych a kreatívnych sektorov
               
               
                   
               
               
                   
               
            
                  Členské štáty
               
               
                  
                              a)
                           
                           
                              Vzájomné presahovanie oblasti kultúry a kreatívnej oblasti s cieľom podnecovať inováciu, hospodársku udržateľnosť a sociálnu inklúziu.
                              Preskúmať a podporovať synergie medzi kultúrnymi a kreatívnymi sektormi na jednej strane a ostatnými odvetviami na strane druhej.
                           
                        
               
                  možné závery Rady
               
               
                  2015
               
            
                  Členské štáty
               
               
                  
                              b)
                           
                           
                              Identifikovať inovačné opatrenia na podporu podnikania a nových modelov podnikania v kultúrnych a kreatívnych sektoroch.
                           
                        
               
                  OMK, medziodvetvový charakter
               
               
                  2016 – 2017
               
            
                  
                               
                           
                           
                              Bude sa podnecovať zapojenie expertov z oblasti hospodárstva a podnikania.
                           
                        
               
                  Experti identifikujú osvedčené postupy, pokiaľ ide o opatrenia na podporu podnikateľov pôsobiacich v kultúrnych a kreatívnych sektoroch.
               
               
                  Príručka osvedčených postupov a odporúčania pre verejné orgány
               
            
                  Členské štáty
               
               
                  C3. Udržateľný kultúrny cestovný ruch
               
               
                  OMK, medziodvetvový charakter
               
               
                  2017 – 2018
               
            
                  Identifikovať možnosti vytvorenia ponuky európskeho cestovného ruchu, ktorý by vychádzal z hmotného a nehmotného kultúrneho dedičstva ako faktora konkurencieschopnosti, so zámerom prilákať nové formy udržateľného cestovného ruchu. Preskúmať, ako môže digitalizácia kultúrneho obsahu a digitálne služby pomôcť pri rozširovaní transeurópskych turistických sietí a neskôr pri rozvoji cestovných itinerárov, ktoré by zahŕňali aj nové malé destinácie, zohľadňujúc takisto aktivity súčasného umenia, festivaly a kultúrne podujatia.
                  Bude sa podnecovať zapojenie expertov z oblasti cestovného ruchu.
               
               
                  Experti preskúmajú metódy a nástroje s cieľom zabezpečiť prístupnosť a interoperabilitu európskeho kultúrneho dedičstva vo vzťahu k systému propagácie a marketingu cestovného ruchu.
               
               
                  Usmernenia pre tvorcov politík
               
            
         
      
         Priorita D: Podpora kultúrnej rôznorodosti, kultúry vo vonkajších vzťahoch EÚ a mobility
      
      
         Európsky program pre kultúru: Kultúrna rozmanitosť a medzikultúrny dialóg (3.1), Kultúra ako dôležitý prvok v medzinárodných vzťahoch (3.3)
      
      
         Stratégia Európa 2020: Udržateľný a inkluzívny rast (priority 2 a 3), Použitie nástrojov vonkajšej politiky EÚ
      
      
                  Aktéri
               
               
                  Tematické oblasti
               
               
                  Nástroje a pracovné metódy (aj v prípade medziodvetvových)
               
               
                  Očakávané výsledky a orientačný kalendár
               
            
                  Členské štáty/Komisia
               
               
                  D1. Dohovor Unesco o ochrane a podpore rozmanitosti kultúrnych prejavov
                  Zhodnotenie vykonávania Dohovoru Unesco z roku 2005 o ochrane a podpore rozmanitosti kultúrnych prejavov na základe správy vypracovanej v mene EÚ v roku 2012 (5). Zvážiť jeho vplyv na dohody a protokoly o kultúrnej spolupráci v rámci dohôd o voľnom obchode. Preskúmať jeho uplatňovanie najmä v digitálnom kontexte.
               
               
                  hodnotiace činnosti
               
               
                  2015
               
            
                   
               
               
                  D2. Kultúra v oblasti vonkajších vzťahov EÚ
                  
                              a)
                           
                           
                              Kultúra v politikách rozvojovej spolupráce EÚ
                           
                        
               
                   
               
               
                   
               
            
                  Členské štáty
               
               
                  
                              —
                           
                           
                              Podporovať začlenenie kultúry do plánu, nástrojov a programov rozvojovej spolupráce EÚ s tretími krajinami a posúdiť úlohu kultúry v dosahovaní udržateľného rozvoja.
                           
                        
               
                  možné závery Rady
               
               
                  2015
               
            
                  Komisia/členské štáty
               
               
                  
                              —
                           
                           
                              Existujúce programy zamerané na kultúru v krajinách, na ktoré sa vzťahuje európska susedská politika.
                           
                        
               
                  štúdia
                  Diskusia a nadväzujúce opatrenia v prípravnom orgáne Rady v oblasti kultúry za účasti Európskej služby pre vonkajšiu činnosť (ESVČ)
               
               
                  2015
               
            
                  Členské štáty
               
               
                  
                              b)
                           
                           
                              Posilňovať strategický prístup k téme kultúry vo vonkajších vzťahoch EÚ.
                           
                        
               
                  Spoločné neformálne zasadnutia vysokých úradníkov ministerstiev kultúry a vysokých úradníkov zodpovedných za oblasť kultúry na ministerstvách zahraničných vecí s možnou účasťou predstaviteľov ESVČ (6)
                  
               
               
                  2015 – 2018
               
            
                  Komisia/členské štáty
               
               
                  
                              c)
                           
                           
                              Prípravné činnosti týkajúce sa kultúry vo vonkajších vzťahoch EÚ (7): diskusia, analýza a nadväzujúce opatrenia, do ktorých je zapojený prípravný orgán Rady v oblasti kultúry a ESVČ
                           
                        
               
                  analýza a nadväzujúce opatrenia
               
               
                  2015 – 2018
               
            
                  Komisia
               
               
                  D3. Medzikultúrny dialóg a mobilita
               
               
                   
               
               
                  2016, správy ku každému tematickému okruhu
               
            
                  
                              a)
                           
                           
                              Medzikultúrny dialóg
                           
                        
               
                  hodnotiace zasadnutie
               
               
                   
               
            
                  
                              b)
                           
                           
                              Mobilita pracovníkov pôsobiacich v oblasti kultúry vrátane daňových prekážok pre mobilitu umelcov pri cezhraničnom kontexte. Bude sa podnecovať zapojenie expertov z oblasti daní.
                           
                        
               
                  hodnotiace zasadnutie
               
               
                   
               
            
                  
                              c)
                           
                           
                              Mobilita umeleckých zbierok
                           
                        
               
                  hodnotiace zasadnutie
               
               
                   
               
            
                  
                              d)
                           
                           
                              Nezákonné obchodovanie s predmetmi kultúrnej hodnoty vrátane dovozných pravidiel EÚ pre predmety kultúrnej hodnoty nezákonne vyvezené z tretích krajín
                           
                        
               
                  štúdia
               
               
                  2016
               
            
                  Členské štáty
               
               
                  D4. Kinematografia: zlepšenie šírenia európskych filmov
               
               
                  OMK
               
               
                  2017 – 2018
               
            
                   
               
               
                  Identifikovať vzájomné doplňujúce prvky politík v oblasti filmu a podporných nástrojov na regionálnej a vnútroštátnej úrovni a na úrovni Únie s cieľom zlepšiť šírenie európskych filmov, a to predovšetkým v digitálnom prostredí.
                  Bude sa podnecovať zapojenie expertov z ministerstiev, ktoré sú zodpovedné za politiku v oblasti filmu, a expertov z národných filmových fondov a inštitúcií.
               
               
                  Experti identifikujú osvedčené postupy, pričom vezmú do úvahy výsledky Európskeho filmového fóra (8).
               
               
                  Príručka osvedčených postupov.
               
            
         (1)  Pracovná skupina sa zriadila v roku 2014 v rámci pracovného plánu pre kultúru na roky 2011 – 2014, jej mandát sa predĺžil. Tvoria ju experti z ministerstiev kultúry a školstva.
      
         (2)  Ú. v. EÚ L 394, 30.12.2006, s. 10.
      
         (3)  Je to podskupina pracovnej skupiny OMK pre podporu prístupu ku kultúre prostredníctvom digitálnych médií.
      
         (4)  Pracovná skupina vznikla v roku 2014 podľa pracovného plánu na roky 2011 – 2014.
      
         (5)  Štvorročná pravidelná správa v mene Európskej únie o opatreniach na ochranu a propagáciu rozmanitosti kultúrnych prejavov v súlade s rámcom Dohovoru Unesco z roku 2008 – pracovný dokument útvarov Komisie [SWD(2012) 129 final].
      
         (6)  Zasadnutia by mali organizovať rotujúce predsedníctva v Rade na dobrovoľnom základe.
      
         (7)  http://cultureinexternalrelations.eu/wp-content/uploads/2013/05/Executive-Summary-ENG_13.06.2014.pdf
      
         (8)  Európske filmové fórum je platforma štruktúrovaného dialógu, ktorú zriadila Komisia vo svojom oznámení o európskom filme v digitálnej ére (dokument 10024/14). Prvé výsledky tohto štruktúrovaného dialógu sa očakávajú v roku 2016.
   
   
      PRÍLOHA II
      Zásady vzťahujúce sa na členstvo v pracovných skupinách, ktoré členské štáty vytvoria v rámci pracovného plánu pre kultúru na roky 2015 – 2018, a na ich fungovanie
      
         Členstvo
      
      
                  —
               
               
                  Zapojenie sa členských štátov do práce skupín je dobrovoľné a členské štáty sa môžu k týmto skupinám kedykoľvek pripojiť.
               
            
                  —
               
               
                  Každý členský štát, ktorý má záujem zapojiť sa do práce niektorej z pracovných skupín, vymenuje svojich expertov za členov takejto skupiny. Tento členský štát zabezpečí, aby vymenovaní experti disponovali praktickými skúsenosťami v danej oblasti na národnej úrovni a zaisťovali účinnú komunikáciu s príslušnými vnútroštátnymi orgánmi. Vymenúvanie expertov bude koordinovať Komisia. Aby profil experta čo najviac zodpovedal danému typu riešenej problematiky, členské štáty budú môcť v prípade potreby určiť iného experta pre každú tematickú oblasť.
               
            
                  —
               
               
                  Každá pracovná skupina sa môže rozhodnúť o pozvaní nezávislých expertov, ktorí by prispeli k práci skupiny, predstaviteľov občianskej spoločnosti, ako aj predstaviteľov tretích krajín z Európy.
               
            
         Pracovné postupy
      
      
                  —
               
               
                  Skupiny sa venujú riešeniu tém vymedzených v pracovnom pláne, pričom dodržiavajú lehoty uvedené v prílohe I.
               
            
                  —
               
               
                  Stanovenie cieľov aj ich časový plán sa môžu prehodnotiť v rámci preskúmania v polovici trvania vzhľadom na dosiahnuté výsledky a aktuálny politický vývoj v Únii.
               
            
                  —
               
               
                  Pracovná skupina sa spravidla vytvára na 18 mesiacov, počas ktorých sa priemerne môže uskutočniť 6 zasadnutí.
               
            
                  —
               
               
                  Každá jednotlivá pracovná skupina vymenuje svojho predsedu alebo predsedov pre každú tematickú oblasť uvedenú v prioritách.
               
            
         Podávanie správ a informácie
      
      
                  —
               
               
                  Predsedovia pracovných skupín budú podávať výboru pre kultúrne záležitosti správy o pokroku v práci ich príslušných pracovných skupín. Výbor pre kultúrne záležitosti bude mať príležitosť usmerňovať pracovné skupiny tak, aby zabezpečil želaný výsledok a koordináciu ich práce.
               
            
                  —
               
               
                  Ku každému cieľu uvedenému v prílohe I skupiny predložia výstup o vykonanej činnosti obsahujúci konkrétne a využiteľné výsledky.
               
            
                  —
               
               
                  Programy zasadnutia a zápisnice zo zasadnutí všetkých skupín budú k dispozícii všetkým členským štátom bez ohľadu na mieru ich zapojenia v danej oblasti. Výsledky činnosti skupín odborníkov sa budú uverejňovať.
               
            
                  —
               
               
                  Komisia týmto skupinám poskytne sekretársku a logistickú podporu. Okrem toho im podľa možnosti bude poskytovať aj akúkoľvek ďalšiu pomoc (vrátane štúdií týkajúcich sa konkrétnej oblasti, ktorou sa zaoberajú).
               
            
                  —
               
               
                  Uvedené správy budú východiskom pre konečnú správu Komisie o plnení pracovného plánu.